CELEX: 32021R1056
Language: da
Date: 2021-06-24 00:00:00
Title: Europa-Parlamentets og Rådets forordning (EU) 2021/1056 af 24. juni 2021 om oprettelse af Fonden for Retfærdig Omstilling

30.6.2021   
               
               
                  DA
               
               
                  Den Europæiske Unions Tidende
               
               
                  L 231/1
               
            
         EUROPA-PARLAMENTETS OG RÅDETS FORORDNING (EU) 2021/1056
         af 24. juni 2021
         om oprettelse af Fonden for Retfærdig Omstilling
         EUROPA-PARLAMENTET OG RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 175, stk. 3, og artikel 322, stk. 1, litra a),
         under henvisning til forslag fra Europa-Kommissionen,
         efter fremsendelse af udkast til lovgivningsmæssig retsakt til de nationale parlamenter,
         under henvisning til udtalelse fra Revisionsretten (1),
         under henvisning til udtalelser fra Det Europæiske Økonomiske og Sociale Udvalg (2),
         under henvisning til udtalelse fra Regionsudvalget (3),
         efter den almindelige lovgivningsprocedure (4), og
         ud fra følgende betragtninger:
         
                     (1)
                  
                  
                     De lovgivningsmæssige rammer for Unionens samhørighedspolitik for perioden 2021-2027 i forbindelse med den næste flerårige finansielle ramme bidrager til opfyldelsen af Unionens forpligtelser til at gennemføre Parisaftalen, som blev vedtaget inden for rammerne af De Forenede Nationers rammekonvention om klimaændringer (5) (»Parisaftalen«), fortsætte bestræbelserne på at begrænse temperaturstigningen til 1,5 °C i forhold til det førindustrielle niveau og nå De Forenede Nationers mål for bæredygtig udvikling ved at koncentrere Unionens finansiering om grønne målsætninger. Denne forordning bør gennemføre en af de prioriteter, der er fastsat i Kommissionens meddelelse af 11. december 2019 med titlen »Den europæiske grønne pagt«, og er en del af investeringsplanen for et bæredygtigt Europa, der i forbindelse med samhørighedspolitikken yder målrettet finansiering under mekanismen for retfærdig omstilling til at tackle de sociale, økonomiske og miljømæssige omkostninger ved omstillingen til en klimaneutral og cirkulær økonomi, hvor de resterende drivhusgasemissioner opvejes af tilsvarende absorptioner.
                  
               
                     (2)
                  
                  
                     Omstillingen til en klimaneutral og cirkulær økonomi er en af Unionens vigtigste politiske målsætning. Den 12. december 2019 godkendte Det Europæiske Råd målet om at opnå en klimaneutral Union senest i 2050 i overensstemmelse med målene i Parisaftalen. Om end bekæmpelse af klimaændringer og miljøforringelse vil være til gavn for alle på lang sigt og skaber muligheder og udfordringer for alle på mellemlang sigt, vil ikke alle regioner og medlemsstater starte deres omstilling fra samme udgangspunkt eller have samme kapacitet til at reagere. Nogle er længere fremme end andre, og omstillingen medfører større sociale, økonomiske og miljømæssige virkninger for de regioner, der er stærkt afhængige af fossilt brændsel til energiforbrug — navnlig kul, brunkul, tørv og olieskifer — eller drivhusgasintensive industrier. En sådan situation skaber ikke blot en risiko for en omstilling i flere hastigheder i Unionen for så vidt angår klimaindsatsen, men også for voksende forskelle mellem regionerne, hvilket er til skade for målsætningerne om social, økonomisk og territorial samhørighed.
                  
               
                     (3)
                  
                  
                     For at blive en succes og socialt acceptabel for alle skal omstillingen være retfærdig og inklusiv. Derfor skal Unionen, medlemsstaterne og deres regioner tage hensyn til dens sociale, økonomiske og miljømæssige konsekvenser fra starten og anvende alle mulige instrumenter til at afbøde de negative konsekvenser. EU-budgettet spiller i den forbindelse en vigtig rolle.
                  
               
                     (4)
                  
                  
                     Som fastsat i den europæiske grønne pagt og investeringsplanen for et bæredygtigt Europa bør de øvrige tiltag under den næste flerårige finansielle ramme for perioden 2021-2027 suppleres af en mekanisme for retfærdig omstilling. Den bør bidrage til at håndtere de sociale, økonomiske og miljømæssige konsekvenser, navnlig for arbejdstagere, som påvirkes i processen med omstillingen til en klimaneutral Union senest i 2050, ved at samle EU-budgettets udgifter til klimarelaterede og sociale målsætninger på regionalt plan og ved at sigte mod høje sociale og miljømæssige standarder.
                  
               
                     (5)
                  
                  
                     Ved denne forordning bør oprettes Fonden for Retfærdig Omstilling (FRO), som er en af søjlerne i mekanismen for retfærdig omstilling, der gennemføres under samhørighedspolitikken. Formålet med FRO er at afbøde de negative virkninger af klimaomstillingen ved at støtte de mest berørte områder og de berørte arbejdstagere og fremme en afbalanceret socioøkonomisk omstilling. I overensstemmelse med FRO's specifikke målsætning bør de tiltag, der støttes af FRO, bidrage direkte til at afbøde virkningerne af omstillingen ved at finansiere diversificering og modernisering af den lokale økonomi og ved at afbøde de negative konsekvenser for beskæftigelsen. FRO's specifikke målsætning er fastsat på samme niveau og er anført sammen med de politiske målsætninger, der er fastsat i Europa-Parlamentets og Rådets forordning (EU) 2021/1060 (6).
                  
               
                     (6)
                  
                  
                     For at afspejle betydningen af at bekæmpe klimaændringer i overensstemmelse med Unionens forpligtelser til at gennemføre Parisaftalen og nå De Forenede Nationers mål for bæredygtig udvikling bør tiltagene i henhold til denne forordning bidrage til at nå et mål om, at 30 % af udgifterne under Unionens budget anvendes til at integrere klimamål, og bør bidrage til ambitionen om at 7,5 % af de årlige udgifter under den flerårige finansielle ramme afsættes til biodiversitetsmål i 2024, og 10 % af de årlige udgifter under den flerårige finansielle ramme til biodiversitetsmål i 2026 og 2027, idet der tages hensyn til de eksisterende overlap mellem klima- og biodiversitetsmålene. Midlerne fra FRO's egen finansieringsramme supplerer de investeringer, der er nødvendige for at nå det overordnede mål om, at 30 % af udgifterne i EU-budgettet skal bidrage til klimamålene. Disse midler bør bidrage fuldt ud til opfyldelsen af dette mål sammen med de midler, der overføres på frivilligt grundlag fra Den Europæiske Fond for Regionaludvikling (EFRU), der er oprettet ved Europa-Parlamentets og Rådets forordning (EU) 2021/1058 (7), og Den Europæiske Socialfond Plus (ESF+), der er oprettet ved Europa-Parlamentets og Rådets forordning (EU) 2021/1057 (8). I denne forbindelse bør FRO støtte aktiviteter, som overholder Unionens klima- og miljømæssige standarder og prioriteter og ikke væsentligt skader miljømålene som defineret i artikel 17 i Europa-Parlamentets og Rådets forordning (EU) 2020/852 (9), og som sikrer omstillingen til en lavemissionsøkonomi på vejen mod at opnå en klimaneutral Union senest i 2050.
                  
               
                     (7)
                  
                  
                     Midlerne fra FRO bør supplere de midler, der er til rådighed under samhørighedspolitikken.
                  
               
                     (8)
                  
                  
                     Omstillingen til en klimaneutral økonomi er en udfordring for alle medlemsstater. Den vil være særlig krævende for de medlemsstater, der er eller indtil for nylig har været stærkt afhængige af fossilt brændsel eller drivhusgasintensive industrielle aktiviteter, som skal udfases, eller medlemsstater, som er nødt til at tilpasse sig som følge af omstillingen til en klimaneutral økonomi, og som mangler de finansielle midler til at gøre dette. FRO bør derfor dække alle medlemsstater, men fordelingen af dens finansielle midler bør fokusere på de områder, som er mest berørt af klimaomstillingsprocessen, og denne fordeling bør afspejle medlemsstaternes evne til at finansiere de nødvendige investeringer for at klare omstillingen til en klimaneutral økonomi.
                  
               
                     (9)
                  
                  
                     Horisontale finansielle regler, der er vedtaget af Europa-Parlamentet og Rådet i medfør af artikel 322 i traktaten om Den Europæiske Unions funktionsmåde (TEUF), finder anvendelse på denne forordning. Disse regler er fastsat i Europa-Parlamentets og Rådets forordning (EU, Euratom) 2018/1046 (10) (»finansforordningen«) og fastlægger navnlig proceduren for opstilling og gennemførelse af budgettet ved hjælp af tilskud, udbud, priser og indirekte forvaltning, finansielle instrumenter, budgetgarantier, finansiel bistand og godtgørelse af eksterne eksperter og fastsætter kontrol med finansielle aktørers ansvar. Regler, der er vedtaget i medfør af artikel 322 i TEUF, omfatter også en generel ordning med konditionalitet til beskyttelse af EU-budgettet.
                  
               
                     (10)
                  
                  
                     For at sikre en effektiv anvendelse af FRO-midlerne bør adgangen til FRO være begrænset til 50 % af den nationale tildeling til de medlemsstater, der endnu ikke har forpligtet sig til at gennemføre målsætningen, i overensstemmelse med målsætningerne i Parisaftalen om en klimaneutral Union senest i 2050, idet de øvrige 50 % stilles til rådighed for programmering efter accept af en sådan forpligtelse. Såfremt en medlemsstat ikke senest den 31. december i et hvilket som helst år fra 2022 har forpligtet sig til at gennemføre målsætningen om en klimaneutral Union senest i 2050, bør budgetforpligtelsen for det foregående år frigøres i sin helhed det følgende år for at sikre retfærdighed og ligebehandling af medlemsstaterne.
                  
               
                     (11)
                  
                  
                     I overensstemmelse med Rådets forordning (EU) 2020/2094 (11) og inden for rammerne af de midler, der er tildelt heri, bør foranstaltninger til genopretning og resiliens i henhold til FRO gennemføres således, at de imødegår virkningerne af covid-19-krisen, der er uden fortilfælde. Disse supplerende midler bør anvendes på en sådan måde, at fristerne i nævnte forordning overholdes.
                  
               
                     (12)
                  
                  
                     Denne forordning bør fastlægge investeringstyper, for hvilke udgiftsstøtte fra FRO vil være tilladt. Alle støttede aktiviteter bør forfølges under fuld overholdelse af Unionens klimamæssige, miljømæssige og sociale forpligtelser og prioriteter. Listen over investeringer bør omfatte investeringer, der støtter de lokale økonomier ved at stimulere deres eget vækstpotentiale i overensstemmelse med de respektive strategier for intelligent specialisering, herunder bæredygtig turisme, hvor det er relevant. Investeringerne skal være bæredygtige på lang sigt, idet der tages hensyn til samtlige målsætninger i den europæiske grønne pagt. De finansierede projekter bør bidrage til omstilling til en bæredygtig, klimaneutral og cirkulær økonomi, herunder foranstaltninger, der har til formål at øge ressourceeffektiviteten. Affaldsforbrænding bør ikke modtage støtte, da denne aktivitet tilhører den nedre del af hierarkiet i den cirkulære affaldsøkonomi. Konsulenttjenester, der bidrager til gennemførelsen af foranstaltninger, som støttes af FRO, bør være støtteberettigede. Renaturering af områder, udvikling af grøn infrastruktur og vandforvaltning bør kunne støttes som del af et projekt om landskabsretablering. Når der ydes støtte til energieffektivitetsforanstaltninger fra FRO, bør fonden kunne støtte investeringer, som bidrager til at mindske energifattigdom, primært gennem energieffektivitetsforbedringer af boligmassen. FRO bør også kunne støtte udviklingen af innovative lagringsteknologier.
                  
               
                     (13)
                  
                  
                     For at beskytte de borgere, der er mest sårbare over for klimaomstillingen, bør FRO også omfatte opkvalificering og omskoling, herunder uddannelse, af de berørte arbejdstagere, uanset om de stadig er i beskæftigelse eller har mistet deres arbejde på grund af omstillingen. FRO bør sigte mod at hjælpe dem med at tilpasse sig nye beskæftigelsesmuligheder. FRO bør også yde passende former for støtte til jobsøgende, herunder hjælp til jobsøgning og aktiv inklusion af dem på arbejdsmarkedet. Alle jobsøgende, der har mistet deres arbejde i sektorer, som er berørt af omstillingen i en region, der er omfattet af den territoriale plan for retfærdig omstilling, bør kunne modtage støtte fra FRO, også selv om de afskedigede arbejdstagere ikke har bopæl i den pågældende region. Der bør tages behørigt hensyn til borgere, der risikerer at blive ramt af energifattigdom, navnlig i forbindelse med gennemførelse af energieffektivitetsforanstaltninger med henblik på forbedrede vilkår i socialt boligbyggeri.
                  
               
                     (14)
                  
                  
                     Støtte til aktiviteter inden for uddannelse og social inklusion bør tillades, ligesom støtte til social infrastruktur med henblik på børnepasnings- og ældreplejefaciliteter og i uddannelsescentre, forudsat at disse aktiviteter er behørigt begrundet i de territoriale planer for retfærdig omstilling. For så vidt angår ældrepleje bør princippet om at fremme pleje i nærmiljøet fastholdes. Sociale og offentlige tjenester inden for disse områder vil kunne komplettere investeringssammensætningen. Al støtte inden for disse områder bør kræve en passende begrundelse i de territoriale planer for retfærdig omstilling og bør følge målene i den europæiske søjle for sociale rettigheder.
                  
               
                     (15)
                  
                  
                     Ligestilling mellem kønnene bør fremmes for at tage hånd om kvinders specifikke situation og rolle i omstillingen til en klimaneutral økonomi. Kvinders arbejdsmarkedsdeltagelse og iværksætteri samt ligeløn spiller en vigtig rolle med hensyn til at sikre lige muligheder. FRO bør også være særlig opmærksom på sårbare grupper, der rammes uforholdsmæssigt hårdt af de negative virkninger af omstillingen såsom arbejdstagere med handicap. Minesamfundenes identitet skal bevares, og der skal værnes om kontinuiteten i tidligere og fremtidige samfund. Dette indebærer særlig opmærksomhed på deres materielle og immaterielle arv inden for minedrift, herunder kulturen.
                  
               
                     (16)
                  
                  
                     For at fremme den økonomiske diversificering af områder, der påvirkes af omstillingen, bør FRO yde støtte til virksomheder og økonomiske interessenter, herunder gennem støtte til produktive investeringer i mikrovirksomheder, små og mellemstore virksomheder (12) (SMV'er). Produktive investeringer bør forstås som faste investeringer eller investeringer i virksomheders immaterielle aktiver med henblik på produktion af varer og tjenesteydelser, hvorved der bidrages til bruttoinvesteringer og beskæftigelse. For andre virksomheder end SMV'er bør der kun ydes støtte til produktive investeringer, hvis de er nødvendige for at afbøde tab af arbejdspladser som følge af omstillingen ved at skabe eller beskytte et betydeligt antal job, og hvis de ikke fører til eller er et resultat af flytning. Investeringer i eksisterende industrianlæg, herunder anlæg, der er omfattet af Unionens emissionshandelssystem, bør tillades, hvis de bidrager til omstillingen til en klimaneutral økonomi i Unionen inden 2050 og ligger væsentligt under de relevante benchmarks, der er oprettet til gratistildeling i henhold til Europa-Parlamentets og Rådets direktiv 2003/87/EF (13), og hvis de resulterer i beskyttelse af et betydeligt antal job. Enhver sådan investering bør begrundes i overensstemmelse hermed i den relevante territoriale plan for retfærdig omstilling. For at beskytte integriteten af det indre marked og samhørighedspolitikken bør støtte til virksomheder være forenelige med Unionens statsstøtteregler som fastsat i artikel 107 og 108 i TEUF, og navnlig bør støtte til produktive investeringer i andre virksomheder end SMV'er begrænses til virksomheder i områder, der er udpeget som støttede områder med henblik på artikel 107, stk. 3, litra a) og c), i TEUF.
                  
               
                     (17)
                  
                  
                     For at sikre fleksibilitet i programmeringen af FRO-midlerne under målet om investeringer i beskæftigelse og vækst bør det være muligt at udarbejde et selvstændigt FRO-program eller at programmere FRO-midler i én eller flere særlige prioriteter inden for programmer, der støttes af EFRU, ESF+ eller Samhørighedsfonden. I henhold til forordning (EU) 2021/1060 kan FRO-midler på frivilligt grundlag styrkes med supplerende finansiering fra EFRU og ESF+. I så fald bør de respektive beløb, der overføres fra EFRU og ESF+, være i overensstemmelse med den type operationer, der er fastsat i de territoriale planer for retfærdig omstilling.
                  
               
                     (18)
                  
                  
                     FRO-støtten bør være betinget af en effektiv gennemførelse af en omstillingsproces i et specifikt område med henblik på at opnå en klimaneutral økonomi. I den forbindelse bør medlemsstaterne i social dialog og i samarbejde med de relevante interessenter i overensstemmelse med relevante bestemmelser i forordning (EU) 2021/1060 om partnerskab og med støtte fra Kommissionen udarbejde territoriale planer for retfærdig omstilling, der fastsætter omstillingsprocessen i overensstemmelse med deres integrerede nationale energi- og klimaplaner. Med henblik herpå bør Kommissionen etablere en platform for retfærdig omstilling, som bygger videre på den eksisterende platform for kulregioner under omstilling for at muliggøre bilateral og multilateral udveksling af erfaringer og bedste praksis på tværs af alle berørte sektorer. Medlemsstaterne bør sikre, at kommuner og byer inddrages i gennemførelsen af FRO-midlerne, og at der tages hensyn til deres behov i forbindelse hermed.
                  
               
                     (19)
                  
                  
                     De territoriale planer for retfærdig omstilling bør identificere de mest negativt påvirkede området, hvor FRO-støtten bør koncentreres, og beskrive de specifikke tiltag, der skal træffes for at nå Unionens 2030-mål for energi og klima og en klimaneutral økonomi i Unionen senest i 2050, navnlig med hensyn til omlægning eller lukning af anlæg, der omfatter produktion af fossilt brændsel eller andre drivhusgasintensive aktiviteter. Disse områder bør defineres præcist og svare til niveau 3 i den fælles nomenklatur for statistiske regionale enheder (»NUTS 3-regioner«), som fastsat ved Europa-Parlamentets og Rådets forordning (EF) nr. 1059/2003 (14) eller bør være dele deraf. Planerne bør indeholde en detaljeret beskrivelse af disse områders udfordringer og behov, idet der tages hensyn til affolkningsrisici, og identificere den type operationer, der er nødvendige for at bidrage til jobskabelse på niveau med støttemodtagerne af planen, og på en måde, der sikrer en sammenhængende udvikling af klimaresistente økonomiske aktiviteter, der også er i overensstemmelse med omstillingen til en klimaneutral økonomi og målsætningerne i den europæiske grønne pagt. Når sådanne områder identificeres, bør der lægges yderligere vægt på de særlige kendetegn for øer, øområder og regioner i den yderste periferi, hvor de geografiske og socioøkonomiske karakteristika kan nødvendiggøre en anden tilgang for at støtte omstillingsprocessen hen imod en klimaneutral økonomi. Kun investeringer i overensstemmelse med de territoriale planer for retfærdig omstilling bør modtage finansiel støtte fra FRO. De territoriale planer for retfærdig omstilling bør være en del af de programmer (støttet, alt efter omstændighederne, af EFRU, ESF+, Samhørighedsfonden eller FRO), der godkendes af Kommissionen.
                  
               
                     (20)
                  
                  
                     For at øge resultatorienteringen i brugen af FRO-midler bør Kommissionen i overensstemmelse med proportionalitetsprincippet kunne anvende finansielle korrektioner i tilfældet af alvorlig underopfyldelse af de mål, der er fastsat i FRO's specifikke målsætning.
                  
               
                     (21)
                  
                  
                     For at fastlægge en passende finansiel ramme for FRO bør Kommissionen tillægges gennemførelsesbeføjelser til at fastsætte den årlige fordeling af midler til rådighed pr. medlemsstat.
                  
               
                     (22)
                  
                  
                     Målet for denne forordning, nemlig at støtte mennesker, økonomi og miljø i områder, der står over for økonomisk og social forandring i deres omstilling til en klimaneutral økonomi, kan ikke i tilstrækkelig grad opfyldes af medlemsstaterne på grund af forskellene mellem de forskellige områders udviklingsniveauer og de mindst begunstigede områders tilbageståenhed samt grænserne for medlemsstaternes og områdernes økonomiske ressourcer, men på grund af behovet for en sammenhængende ramme for gennemførelse, der omfatter flere EU-fonde under delt forvaltning, bedre nås på EU-plan; Unionen kan derfor vedtage foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union. I overensstemmelse med proportionalitetsprincippet, jf. nævnte artikel, går denne forordning ikke videre, end hvad der er nødvendigt for at nå dette mål.
                  
               
                     (23)
                  
                  
                     I betragtning af at denne forordning vedtages efter programmeringsperiodens begyndelse, og under hensyntagen til behovet for at gennemføre de EU-fonde, der er omfattet af denne forordning, på en koordineret og harmoniseret måde, og for at forordningen kan gennemføres hurtigt, bør den træde i kraft dagen efter offentliggørelsen i Den Europæiske Unions Tidende —
                  
               VEDTAGET DENNE FORORDNING:
         
            Artikel 1
            Genstand og anvendelsesområde
            Denne forordning opretter Fonden for Retfærdig Omstilling (FRO) til at yde støtte til mennesker, økonomier og miljø i områder, der står over for alvorlige socioøkonomiske udfordringer som følge af omstillingsprocessen hen imod Unionens 2030-mål for energi og klima som defineret i artikel 2, nr. 11), i Europa-Parlamentets og Rådets forordning (EU) 2018/1999 (15) og en klimaneutral økonomi i Unionen senest i 2050.
            Den fastlægger den specifikke målsætning for FRO, fondens geografiske dækning og midler, omfanget af dens støtte med hensyn til målet om investeringer i beskæftigelse og vækst, der er omhandlet i artikel 5, stk. 2, litra a), i forordning (EU) 2021/1060, samt særlige bestemmelser om programmering og indikatorer, der er nødvendige for overvågningen.
         
         
            Artikel 2
            Specifik målsætning
            I overensstemmelse med artikel 5, stk. 1, andet afsnit, i forordning (EU) 2021/1060 skal FRO bidrage til den specifikke målsætning om at »give regioner og mennesker mulighed for at håndtere de sociale, beskæftigelsesmæssige, økonomiske og miljømæssige virkninger af omstillingen til Unionens 2030-mål for energi og klima og en klimaneutral økonomi i Unionen senest i 2050 på grundlag af Parisaftalen«.
         
         
            Artikel 3
            Geografisk dækning og midler under målet om investeringer i beskæftigelse og vækst
            
               1.   FRO skal støtte målet om investeringer i beskæftigelse og vækst i alle medlemsstater.
            
            
               2.   De midler til FRO under målet om investeringer i beskæftigelse og vækst, som er til rådighed til budgetmæssige forpligtelser i perioden 2021-2027, udgør 7 500 000 000 EUR i 2018-priser som fastsat i artikel 110, stk. 1, litra g), i forordning (EU) 2021/1060.
            
            
               3.   De i stk. 2 omhandlede midler kan efter omstændighederne forhøjes med supplerende midler, der er afsat på EU-budgettet, og med andre midler i henhold til den gældende basisretsakt.
            
            
               4.   Kommissionen vedtager en afgørelse ved hjælp af en gennemførelsesretsakt om fastlæggelse af den årlige fordeling af midler til rådighed, herunder eventuelle supplerende midler, jf. stk. 3, pr. medlemsstat i overensstemmelse med de tildelinger, der er fastsat i bilag I.
            
         
         
            Artikel 4
            Midler fra Den Europæiske Unions genopretningsinstrument
            
               1.   De foranstaltninger, der er omhandlet i artikel 1, stk. 2, i forordning (EU) 2020/2094, gennemføres i henhold til denne forordning med et beløb på 10 000 000 000 EUR i 2018-priser som omhandlet i artikel 109, stk. 1, andet afsnit, i forordning (EU) 2021/1060, jf. dog artikel 3, stk. 3, 4, 7 og 9 i forordning (EU) 2020/2094.
               Dette beløb anses som andre midler, jf. nærværende forordnings artikel 3, stk. 3. Som fastsat i artikel 3, stk. 1, i forordning (EU) 2020/2094 udgør dette beløb eksterne formålsbestemte indtægter med henblik på artikel 21, stk. 5, i finansforordningen.
            
            
               2.   Beløbet nævnt i nærværende artikels stk. 1 stilles til rådighed til budgetmæssige forpligtelser i henhold til målet om investeringer i beskæftigelse og vækst for årene 2021-2023 i tillæg til de midler, der er omhandlet i artikel 3, som følger:
               
                           —
                        
                        
                           2021: 2 000 000 000 EUR
                        
                     
                           —
                        
                        
                           2022: 4 000 000 000 EUR
                        
                     
                           —
                        
                        
                           2023: 4 000 000 000 EUR.
                        
                     Et beløb på 15 600 000 EUR i 2018-priser stilles til rådighed til administrationsudgifter fra de midler, der er omhandlet i første afsnit.
            
            
               3.   Den årlige fordeling mellem medlemsstaterne af det beløb, der er omhandlet i denne artikels stk. 1, første afsnit, indgår i den i artikel 3, stk. 4, omhandlede kommissionsafgørelse i overensstemmelse med de tildelinger, der er fastsat i bilag I.
            
            
               4.   Uanset finansforordningens artikel 14, stk. 3, finder frigørelsesreglerne i afsnit VII, kapitel IV, i forordning (EU) 2021/1060 anvendelse på de budgetmæssige forpligtelser baseret på de i nærværende artikels stk. 1 omhandlede midler. Uanset finansforordningens artikel 12, stk. 4, litra c), må disse midler ikke anvendes til et efterfølgende program eller et efterfølgende tiltag.
            
            
               5.   Betalinger til programmer opføres under den tidligst åbne forpligtelse for FRO, idet der begyndes med forpligtelserne fra de midler, der er omhandlet i stk. 1, første afsnit, indtil de er opbrugt.
            
         
         
            Artikel 5
            Grøn belønningsmekanisme
            
               1.   Hvis midlerne til FRO forhøjes inden den 31. december 2024 i medfør af artikel 3, stk. 3, fordeles de supplerende midler mellem medlemsstaterne på grundlag af de nationale andele, der er fastsat i bilag I.
            
            
               2.   Hvis midlerne til FRO forhøjes efter den 31. december 2024 i medfør af denne forordnings artikel 3, stk. 3, fordeles de supplerende midler mellem medlemsstaterne i overensstemmelse med den metode, der er fastsat i nærværende stykkes andet afsnit, på grundlag af ændringen i drivhusgasemissioner fra deres industrianlæg i perioden fra 2018 til det seneste år, for hvilket der foreligger data, som rapporteret i henhold til artikel 7 i Europa-Parlamentets og Rådets forordning (EF) nr. 166/2006 (16). Ændringen i drivhusgasemissionerne for hver medlemsstat beregnes ved at sammenlægge drivhusgasemissionerne udelukkende fra de NUTS 3-regioner, der er identificeret i de territoriale planer for retfærdig omstilling i henhold til nærværende forordnings artikel 11, stk. 1.
               Tildelingen af supplerende midler til hver medlemsstat fastsættes i overensstemmelse med følgende:
               
                           a)
                        
                        
                           for medlemsstater, der har opnået reduktion af drivhusgasemissioner beregnes den reduktion af drivhusgasemissioner, som hver enkelt medlemsstat har opnået, ved at udtrykke niveauet for drivhusgasemissioner for det seneste referenceår som en procentdel af de drivhusgasemissioner, der blev observeret i 2018; for medlemsstater, der ikke har opnået en reduktion af drivhusgasemissioner, fastsættes denne procentdel til 100 %
                        
                     
                           b)
                        
                        
                           den endelige andel for hver medlemsstat beregnes ved at dividere nationale andele fastsat i bilag I med de procentdele, der følger af litra a) og
                        
                     
                           c)
                        
                        
                           resultatet af beregningen i henhold til litra b) reskaleres, så det giver 100 %.
                        
                     
            
               3.   Medlemsstaterne medtager de supplerende midler i deres programmer og indgiver ændringer af programmet i henhold til artikel 24 i forordning (EU) 2021/1060.
            
         
         
            Artikel 6
            Særlige tildelinger til regioner i den yderste periferi og øer
            Når medlemsstaterne udarbejder deres territoriale planer for retfærdig omstilling i overensstemmelse med artikel 11, stk. 1, skal de tage særligt hensyn til situationen for øer og regioner i den yderste periferi, som står over for alvorlige socioøkonomiske udfordringer som følge af omstillingsprocessen hen imod Unionens 2030-mål for energi og klima og en klimaneutral økonomi i Unionen senest i 2050, under hensyntagen til deres specifikke behov som anerkendt i artikel 174 og 349 i TEUF.
            Når medlemsstaterne medtager sådanne områder i deres territoriale planer for retfærdig omstilling, fastsætter de det specifikke beløb, der tildeles disse områder, med den dertilhørende begrundelse, idet der tages hensyn til disse områders specifikke udfordringer.
         
         
            Artikel 7
            Betinget adgang til midler
            
               1.   Hvis en medlemsstat ikke har forpligtet sig til at gennemføre målsætningen om en klimaneutral Union senest i 2050, stilles kun 50 % af de årlige tildelinger for den pågældende medlemsstat, der er fastsat i overensstemmelse med artikel 3, stk. 4, og artikel 4, stk. 3, til rådighed for programmering og medtages i prioriteterne.
               Uanset denne forordnings artikel 10, stk. 1, medtages de resterende 50 % af de årlige midler ikke i prioriteterne. I sådanne tilfælde skal de programmer, som støttes af FRO og indgives efter artikel 21 i forordning (EU) 2021/1060, kun omfatte 50 % af de årlige FRO-midler i den tabel, der er omhandlet i artikel 22, stk. 3, litra g), nr. ii) i nævnte forordning. I den tabel, der er omhandlet i artikel 22, stk. 3, litra g), nr. i), i nævnte forordning, skal de midler, der er til rådighed til programmering, og de midler, der ikke skal programmeres, angives særskilt.
            
            
               2.   Kommissionen godkender kun programmer, der indeholder en FRO-prioritet eller enhver ændring heraf, hvis kravene i den programmerede andel af tildelingen efter stk. 1 overholdes.
            
            
               3.   Så snart medlemsstaten har forpligtet sig til at gennemføre målsætningen om en klimaneutral Union senest i 2050, kan den indgive en anmodning om ændring af hvert program, der støttes af FRO i henhold til artikel 24 i forordning (EU) 2021/1060, og medtage de ikkeprogrammerede midler, som ikke er blevet frigjort.
            
            
               4.   Budgetmæssige forpligtelser indgås på grundlag af den tabel, der er omhandlet i artikel 22, stk. 3, litra g), nr. i), i forordning (EU) 2021/1060. Forpligtelserne vedrørende de ikkeprogrammerede midler må ikke anvendes til betalinger og må ikke medtages i grundlaget for beregningen af forfinansieringen efter artikel 90 i nævnte forordning, før de stilles til rådighed for programmering i overensstemmelse med nærværende artikels stk. 3.
               Uanset artikel 105 i (EU) 2021/1060 frigøres budgetmæssige forpligtelser for det foregående år, som vedrører ikkeprogrammerede midler, i deres helhed i det følgende år, hvis en medlemsstat ikke senest den 31. december i et givet år fra 2022 har forpligtet sig til at gennemføre målet om at opnå en klimaneutral Union senest i 2050.
            
         
         
            Artikel 8
            Anvendelsesområde for støtte
            
               1.   FRO må kun støtte aktiviteter, der er direkte knyttet til dens specifikke målsætning som fastsat i artikel 2, og som bidrager til gennemførelsen af de territoriale planer for retfærdig omstilling, der er udarbejdet i overensstemmelse med artikel 11.
            
            
               2.   I overensstemmelse med stk. 1 må FRO kun støtte følgende aktiviteter:
               
                           a)
                        
                        
                           produktive investeringer i SMV'er, herunder mikrovirksomheder og nystartede virksomheder, som fører til økonomisk diversificering, modernisering og omstilling
                        
                     
                           b)
                        
                        
                           investeringer i etablering af nye virksomheder, herunder gennem virksomhedsinkubatorer og konsulenttjenester, som fører til jobskabelse
                        
                     
                           c)
                        
                        
                           investeringer i forsknings- og innovationsaktiviteter, herunder ved universiteter og offentlige forskningsorganisationer, og fremme af overførsel af avancerede teknologier
                        
                     
                           d)
                        
                        
                           investeringer i anvendelse af teknologi såvel som i systemer og infrastrukturer til økonomisk overkommelig ren energi, herunder energilagringsteknologier, og i nedbringelse af drivhusgasemissioner
                        
                     
                           e)
                        
                        
                           investeringer i vedvarende energi i overensstemmelse med Europa-Parlamentets og Rådets direktiv (EU) 2018/2001 (17), herunder de bæredygtighedskriterier, der er fastsat heri, og i energieffektivitet, herunder med henblik på at mindske energifattigdom
                        
                     
                           f)
                        
                        
                           investeringer i intelligent og bæredygtig lokal mobilitet, herunder dekarbonisering af den lokale transportsektor og dens infrastruktur
                        
                     
                           g)
                        
                        
                           renovering og opgradering af fjernvarmenet med henblik på at forbedre fjernvarmesystemers energieffektivitet og investeringer i varmeproduktion, forudsat at varmeproduktionsanlægget udelukkende forsynes fra vedvarende energikilder
                        
                     
                           h)
                        
                        
                           investeringer i digitalisering, digital innovation og digital konnektivitet
                        
                     
                           i)
                        
                        
                           investeringer i projekter vedrørende regenerering og dekontaminering af brownfieldområder, landskabsretablering og herunder, om nødvendigt, grøn infrastruktur og nye anvendelser under hensyntagen til »forureneren betaler-princippet«
                        
                     
                           j)
                        
                        
                           investeringer i forbedring af den cirkulære økonomi, herunder gennem affaldsforebyggelse, reduktion, ressourceeffektivitet, genbrug, reparation og genanvendelse
                        
                     
                           k)
                        
                        
                           opkvalificering og omskoling af arbejdstagere og jobsøgende
                        
                     
                           l)
                        
                        
                           hjælp til jobsøgning for jobsøgende
                        
                     
                           m)
                        
                        
                           aktiv inklusion af jobsøgende
                        
                     
                           n)
                        
                        
                           teknisk bistand
                        
                     
                           o)
                        
                        
                           andre aktiviteter inden for uddannelse og social inklusion, herunder, hvor det er behørigt begrundet, investeringer i infrastruktur med henblik på uddannelsescentre, børnepasnings- og ældreplejefaciliteter som angivet i territoriale planer for retfærdig omstilling, jf. artikel 11.
                        
                     Derudover kan FRO i områder, der er udpeget som støtteberettigede områder med henblik på artikel 107, stk. 3, litra a) og c), i TEUF, yde støtte til produktive investeringer i andre virksomheder end SMV'er, forudsat at sådanne investeringer er godkendt som en del af den territoriale plan for retfærdig omstilling baseret på de oplysninger, der kræves i henhold til denne forordnings artikel 11, stk. 2, litra h). Sådanne investeringer er kun støtteberettigede, hvis de er nødvendige for at gennemføre den territoriale plan for retfærdig omstilling, hvis de bidrager til omstillingen til en klimaneutral økonomi i Unionen senest i 2050 og til at nå relaterede miljømål, hvis støtte hertil er nødvendig for jobskabelse i det identificerede område, og hvis de ikke fører til flytning som defineret i henhold til artikel 2, nr. 27), i forordning (EU) 2021/1060.
               FRO kan også støtte investeringer med henblik på at opnå en reduktion af drivhusgasemissioner fra aktiviteter, der er opført i bilag I til direktiv 2003/87/EF, forudsat at sådanne investeringer er godkendt som en del af den territoriale plan for retfærdig omstilling baseret på de oplysninger, der kræves i henhold til denne forordnings artikel 11, stk. 2, litra i). Sådanne investeringer er kun støtteberettigede, hvis de er nødvendige for at gennemføre den territoriale plan for retfærdig omstilling.
            
         
         
            Artikel 9
            Undtagelse fra anvendelsesområdet
            FRO må ikke yde støtte til:
            
                        a)
                     
                     
                        dekommissionering eller opførelse af atomkraftværker
                     
                  
                        b)
                     
                     
                        fremstilling, forarbejdning og markedsføring af tobak og tobaksvarer
                     
                  
                        c)
                     
                     
                        en kriseramt virksomhed som defineret i artikel 2, nr. 18), i Kommissionens forordning (EU) nr. 651/2014 (18), medmindre den er tilladt i henhold til midlertidige statsstøtteregler, der er fastsat for at afhjælpe særlige omstændigheder, eller i henhold til de minimis-støtte til investeringer, der mindsker energiomkostninger i forbindelse med energiomstillingsprocessen
                     
                  
                        d)
                     
                     
                        investeringer i forbindelse med produktion, forarbejdning, transport, distribution, lagring eller forbrænding af fossilt brændsel.
                     
                  
         
            Artikel 10
            Programmering af FRO-midlerne
            
               1.   FRO-midlerne programmeres for de kategorier af regioner, hvor de pågældende områder er beliggende, på grundlag af territoriale planer for retfærdig omstilling, der er fastlagt i henhold til artikel 11 og godkendt af Kommissionen som led i et program eller en programændring. De programmerede midler skal ydes i form af et eller flere specifikke programmer eller en eller flere prioriteter inden for programmer.
               Kommissionen godkender kun et program eller en eventuel ændring dertil, hvor identificeringen af de områder, der påvirkes mest negativt af omstillingsprocessen, og som er indeholdt i den relevante territoriale plan for retfærdig omstilling, er behørigt begrundet, og hvor den relevante territoriale plan for retfærdig omstilling er i overensstemmelse med den pågældende medlemsstats integrerede nationale energi- og klimaplan.
            
            
               2.   En FRO-prioritet eller -prioriteter omfatter de FRO-midler, der udgøres af hele eller dele af FRO-tildelingen til medlemsstaterne, og de midler, der er overført i overensstemmelse med artikel 27 i forordning (EU) 2021/1060. De samlede midler fra EFRU og ESF+, der overføres til FRO, må ikke overstige tre gange størrelsen af støtten fra FRO til denne prioritet, bortset fra de midler, der er omhandlet i nærværende forordnings artikel 4, stk. 1.
            
            
               3.   I overensstemmelse med artikel 112 i forordning (EU) 2021/1060 må medfinansieringssatsen, der er gældende for en region, hvor det eller de områder, der er identificeret i de territoriale planer for retfærdig omstilling, jf. nærværende forordnings artikel 11, er beliggende, for FRO's prioritet eller prioriteter ikke være højere end
               
                           a)
                        
                        
                           85 % for mindre udviklede regioner
                        
                     
                           b)
                        
                        
                           70 % for overgangsregioner
                        
                     
                           c)
                        
                        
                           50 % for mere udviklede regioner.
                        
                     
         
         
            Artikel 11
            Territoriale planer for retfærdig omstilling
            
               1.   Medlemsstaterne skal sammen med de relevante lokale og regionale myndigheder fra de berørte områder udarbejde en eller flere territoriale planer for retfærdig omstilling, som dækker et eller flere berørte områder, der svarer til NUTS 3-regioner eller dele heraf, i overensstemmelse med modellen i bilag II. Disse områder skal være dem, der påvirkes mest negativt baseret på de økonomiske og sociale virkninger som følge af omstillingen, navnlig hvad angår den forventede arbejdstagertilpasning eller tab af arbejdspladser i produktion og anvendelse af fossilt brændsel og behovet for omlægning af produktionsprocesserne for de industrianlæg, der har den højeste drivhusgasintensitet.
            
            
               2.   En territorial plan for retfærdig omstilling skal indeholde følgende elementer:
               
                           a)
                        
                        
                           en beskrivelse af omstillingsprocessen på nationalt plan til en klimaneutral økonomi, herunder en tidsplan for de vigtigste omstillingstrin hen imod Unionens 2030-mål for energi og klima og en klimaneutral økonomi i Unionen senest i 2050, som er i overensstemmelse med den seneste udgave af den integrerede nationale energi- og klimaplan
                        
                     
                           b)
                        
                        
                           en begrundelse for at identificere de områder, der påvirkes mest negativt af den omstillingsproces, der er omhandlet i dette stykkes litra a), og som skal støttes af FRO i henhold til stk. 1
                        
                     
                           c)
                        
                        
                           en vurdering af de omstillingsudfordringer, som de mest negativt påvirkede identificerede områder står over for, herunder de sociale, økonomiske og miljømæssige virkninger af omstillingen til en klimaneutral økonomi i Unionen senest i 2050, med angivelse af det potentielle antal af berørte job og tabte arbejdspladser, affolkningsrisici, og udviklingsbehov og målsætninger, der skal nås inden 2030, og i forbindelse med omlægningen eller lukningen af drivhusgasintensive aktiviteter i disse områder
                        
                     
                           d)
                        
                        
                           en beskrivelse af det forventede bidrag fra FRO-støtten til afhjælpning af de sociale, demografiske, økonomiske, sundhedsmæssige og miljømæssige virkninger af omstillingen til en klimaneutral økonomi i Unionen senest i 2050, herunder det forventede bidrag i form af jobskabelse og -bevarelse
                        
                     
                           e)
                        
                        
                           en vurdering af planens overensstemmelse med andre relevante nationale, regionale eller territoriale strategier og planer
                        
                     
                           f)
                        
                        
                           en beskrivelse af de forvaltningsmekanismer, der består af partnerskabsaftalerne, de planlagte overvågnings- og evalueringsforanstaltninger og de ansvarlige organer
                        
                     
                           g)
                        
                        
                           en beskrivelse af, hvilken type operationer der påtænkes, og deres forventede bidrag, der afbøder virkningerne af omstillingen
                        
                     
                           h)
                        
                        
                           hvis der skal ydes støtte til produktive investeringer i andre virksomheder end SMV'er, en vejledende liste over operationer og virksomheder, der skal støttes og en begrundelse for nødvendigheden af en sådan støtte ved hjælp af en mangelanalyse, der godtgør, at det forventede tab af arbejdspladser vil overstige det forventede antal job, der skabes uden investeringen
                        
                     
                           i)
                        
                        
                           hvis der skal ydes støtte til investeringer med henblik på at opnå en reduktion af drivhusgasemissioner fra de aktiviteter, der er opført i bilag I til direktiv 2003/87/EF, en liste over operationer, der skal støttes, og en begrundelse for, at de bidrager til omstillingen til en klimaneutral økonomi og medfører en væsentlig reduktion af drivhusgasemissioner, der ligger væsentligt under de relevante benchmarks, der er fastsat for gratistildeling i henhold til direktiv 2003/87/EF, og forudsat at disse operationer er nødvendige for at beskytte et betydeligt antal arbejdspladser
                        
                     
                           j)
                        
                        
                           synergier og komplementaritet med andre relevante EU-programmer for at imødekomme identificerede udviklingsbehov, og
                        
                     
                           k)
                        
                        
                           synergier og komplementaritet med planlagt støtte fra de andre søjler i mekanismen for retfærdig omstilling.
                        
                     
            
               3.   Ved udarbejdelsen og gennemførelsen af territoriale planer for retfærdig omstilling inddrages de relevante partnere i overensstemmelse med artikel 8 i forordning (EU) 2021/1060 og, hvis det er relevant, Den Europæiske Investeringsbank og Den Europæiske Investeringsfond.
            
            
               4.   Territoriale planer for retfærdig omstilling skal være i overensstemmelse med de relevante territoriale strategier, der er omhandlet i artikel 29 i forordning (EU) 2021/1060, og relevante strategier for intelligent specialisering, de integrerede nationale energi- og klimaplaner og den europæiske søjle for sociale rettigheder.
               Hvis opdateringen af en national integreret energi- og klimaplan i medfør af artikel 14 i forordning (EU) 2018/1999 kræver en revision af en territorial plan for retfærdig omstilling, foretages denne revision som led i midtvejsgennemgangen i overensstemmelse med artikel 18 i forordning (EU) 2021/1060.
            
            
               5.   Hvis medlemsstater har til hensigt at gøre brug af muligheden for at modtage støtte i henhold til de andre søjler i mekanismen for retfærdig omstilling, skal deres territoriale planer for retfærdig omstilling angive, hvilke sektorer og tematiske områder, der påtænkes støttet i henhold til disse søjler.
            
         
         
            Artikel 12
            Indikatorer
            
               1.   Der anvendes fælles output- og resultatindikatorer, jf. bilag III, og, hvor dette er behørigt begrundet i den territoriale plan for retfærdig omstilling, programspecifikke output- og resultatindikatorer i overensstemmelse med artikel 16, stk. 1, andet afsnit, litra a), artikel 22, stk. 3, litra d), nr. ii), og artikel 42, stk. 2, litra b), i forordning (EU) 2021/1060.
            
            
               2.   For outputindikatorer sættes referencescenarierne til nul. Delmålene for 2024 og målene for 2029 er kumulative. Målene må ikke revideres, efter at en anmodning om programændring, der er indgivet i henhold til artikel 18, stk. 3, i forordning (EU) 2021/1060, er blevet godkendt af Kommissionen.
            
            
               3.   Hvis en FRO-prioritet støtter de aktiviteter, der er omhandlet i artikel 8, stk. 2, litra k), l) eller m), indberettes data vedrørende indikatorerne for deltagere kun, hvis alle data vedrørende den pågældende deltager, som kræves i henhold til bilag III, er tilgængelige.
            
         
         
            Artikel 13
            Finansielle korrektioner
            Kommissionen kan på grundlag af en gennemgang af programmets endelige performancerapport foretage finansielle korrektioner i overensstemmelse med artikel 104 i forordning (EU) 2021/1060, hvis mindre end 65 % af det fastsatte mål for en eller flere outputindikatorer er nået.
            Finansielle korrektioner skal stå i forhold til resultaterne og må ikke anvendes, hvis den manglende opfyldelse af mål skyldes indvirkningen af socioøkonomiske eller miljømæssige faktorer, væsentlige ændringer i de økonomiske eller miljømæssige forhold i den pågældende medlemsstat eller force majeure, der i alvorlig grad påvirker gennemførelsen af de pågældende prioriteter.
         
         
            Artikel 14
            Gennemgang
            Kommissionen gennemgår senest den 30. juni 2025 gennemførelsen af FRO med hensyn til den specifikke målsætning, der er fastsat i artikel 2, under hensyntagen til eventuelle ændringer i forordning (EU) 2020/852 og Unionens klimamål fastsat i en Europa-Parlamentets og Rådets forordning om rammerne for at opnå klimaneutralitet og om ændring af forordning (EU) nr. 401/2009 og forordning (EU) 2018/1999 (»den europæiske klimalov«) og udviklingen i gennemførelsen af investeringsplanen for et bæredygtigt Europa. På dette grundlag forelægger Kommissionen en rapport for Europa-Parlamentet og Rådet, som kan ledsages af lovgivningsforslag.
         
         
            Artikel 15
            Ikrafttræden
            Denne forordning træder i kraft på dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 24. juni 2021.
            
               
                  På Europa-Parlamentets vegne
               
               D.M. SASSOLI
               
                  Formand
               
            
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  EUT C 290 af 1.9.2020, s. 1.
         
            (2)  EUT C 311 af 18.9.2020, s. 55 og EUT C 429 af 11.12.2020, s. 240.
         
            (3)  EUT C 324 af 1.10.2020, s. 74.
         
            (4)  Europa-Parlamentets holdning af 18.5.2021 (endnu ikke offentliggjort i EUT) og Rådets afgørelse af 7.6.2021.
         
            (5)  EUT L 282 af 19.10.2016, s. 4.
         
            (6)  Europa-Parlamentets og Rådets forordning (EU) 2021/1060 af 24. juni 2021 om fælles bestemmelser for Den Europæiske Fond for Regionaludvikling, Den Europæiske Socialfond Plus, Samhørighedsfonden, Fonden for Retfærdig Omstilling og Den Europæiske Hav-, Fiskeri- og Akvakulturfond og om finansielle regler for nævnte fonde og for Asyl-, Migrations- og Integrationsfonden, Fonden for Intern Sikkerhed og instrumentet for finansiel støtte til grænseforvaltning og visumpolitik (se side 159 i denne EUT).
         
            (7)  Europa-Parlamentets og Rådets forordning (EU) 2021/1058 af 24. juni 2021 om Den Europæiske Fond for Regionaludvikling og om Samhørighedsfonden (se side 60 i denne EUT).
         
            (8)  Europa-Parlamentets og Rådets forordning (EU) 2021/1057 af 24. juni 2021 om Den Europæiske Socialfond Plus (ESF+) og om ophævelse af forordning (EU) nr. 1296/2013 (se side 21 i denne EUT).
         
            (9)  Europa-Parlamentets og Rådets forordning (EU) 2020/852 af 18. juni 2020 om fastlæggelse af en ramme til fremme af bæredygtige investeringer og om ændring af forordning (EU) 2019/2088 (EUT L 198 af 22.6.2020, s. 13).
         
            (10)  Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).
         
            (11)  Rådets forordning (EU) 2020/2094 af 14. december 2020 om oprettelse af et EU-genopretningsinstrument til støtte for genopretningen efter covid-19-krisen (EUT L 433I af 22.12.2020, s. 23).
         
            (12)  Kommissionens henstilling af 6. maj 2003 om definitionen af mikrovirksomheder, små og mellemstore virksomheder (EUT L 124 af 20.5.2003, s. 36).
         
            (13)  Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (EUT L 275 af 25.10.2003, s. 32).
         
            (14)  Europa-Parlamentets og Rådets forordning (EF) nr. 1059/2003 af 26. maj 2003 om indførelse af en fælles nomenklatur for regionale enheder (NUTS) (EUT L 154 af 21.6.2003, s. 1).
         
            (15)  Europa-Parlamentets og Rådets forordning (EU) 2018/1999 af 11. december 2018 om forvaltning af energiunionen og klimaindsatsen, om ændring af Europa-Parlamentets og Rådets forordning (EF) nr. 663/2009 og (EF) nr. 715/2009, Europa-Parlamentets og Rådets direktiv 94/22/EF, 98/70/EF, 2009/31/EF, 2009/73/EF, 2010/31/EU, 2012/27/EU og 2013/30/EU, Rådets direktiv 2009/119/EF og (EU) 2015/652 og om ophævelse af Europa-Parlamentets og Rådets forordning (EU) nr. 525/2013 (EUT L 328 af 21.12.2018, s. 1).
         
            (16)  Europa-Parlamentets og Rådets forordning (EF) nr. 166/2006 af 18. januar 2006 om oprettelse af et europæisk register over udledning og overførsel af forurenende stoffer og om ændring af Rådets direktiv 91/689/EØF og 96/61/EF (EUT L 33 af 4.2.2006, s. 1).
         
            (17)  Europa-Parlamentets og Rådets direktiv (EU) 2018/2001 af 11. december 2018 om fremme af anvendelsen af energi fra vedvarende energikilder (EUT L 328 af 21.12.2018, s. 82).
         
            (18)  Kommissionens forordning (EU) nr. 651/2014 af 17. juni 2014 om visse kategorier af støttes forenelighed med det indre marked i henhold til traktatens artikel 107 og 108 (EUT L 187 af 26.6.2014, s. 1).
      
      
         
            BILAG I
            MEDLEMSSTATSTILDELINGER
            
                         
                     
                     
                        Tildelinger fra EU-genopretningsinstrumentet
                     
                     
                        Tildelinger fra FFR-midler
                     
                     
                        Tildelinger i alt
                     
                     
                        Medlemsstaternes andel af det samlede beløb
                     
                  
                        Belgien
                     
                     
                        95 
                     
                     
                        71 
                     
                     
                        166 
                     
                     
                        0,95  %
                     
                  
                        Bulgarien
                     
                     
                        673 
                     
                     
                        505 
                     
                     
                        1 178 
                     
                     
                        6,73  %
                     
                  
                        Tjekkiet
                     
                     
                        853 
                     
                     
                        640 
                     
                     
                        1 493 
                     
                     
                        8,53  %
                     
                  
                        Danmark
                     
                     
                        46 
                     
                     
                        35 
                     
                     
                        81 
                     
                     
                        0,46  %
                     
                  
                        Tyskland
                     
                     
                        1 288 
                     
                     
                        966 
                     
                     
                        2 254 
                     
                     
                        12,88  %
                     
                  
                        Estland
                     
                     
                        184 
                     
                     
                        138 
                     
                     
                        322 
                     
                     
                        1,84  %
                     
                  
                        Irland
                     
                     
                        44 
                     
                     
                        33 
                     
                     
                        77 
                     
                     
                        0,44  %
                     
                  
                        Grækenland
                     
                     
                        431 
                     
                     
                        324 
                     
                     
                        755 
                     
                     
                        4,31  %
                     
                  
                        Spanien
                     
                     
                        452 
                     
                     
                        339 
                     
                     
                        790 
                     
                     
                        4,52  %
                     
                  
                        Frankrig
                     
                     
                        535 
                     
                     
                        402 
                     
                     
                        937 
                     
                     
                        5,35  %
                     
                  
                        Kroatien
                     
                     
                        97 
                     
                     
                        72 
                     
                     
                        169 
                     
                     
                        0,97  %
                     
                  
                        Italien
                     
                     
                        535 
                     
                     
                        401 
                     
                     
                        937 
                     
                     
                        5,35  %
                     
                  
                        Cypern
                     
                     
                        53 
                     
                     
                        39 
                     
                     
                        92 
                     
                     
                        0,53  %
                     
                  
                        Letland
                     
                     
                        100 
                     
                     
                        75 
                     
                     
                        174 
                     
                     
                        1,00  %
                     
                  
                        Litauen
                     
                     
                        142 
                     
                     
                        107 
                     
                     
                        249 
                     
                     
                        1,42  %
                     
                  
                        Luxembourg
                     
                     
                        5 
                     
                     
                        4 
                     
                     
                        8 
                     
                     
                        0,05  %
                     
                  
                        Ungarn
                     
                     
                        136 
                     
                     
                        102 
                     
                     
                        237 
                     
                     
                        1,36  %
                     
                  
                        Malta
                     
                     
                        12 
                     
                     
                        9 
                     
                     
                        21 
                     
                     
                        0,12  %
                     
                  
                        Nederlandene
                     
                     
                        324 
                     
                     
                        243 
                     
                     
                        567 
                     
                     
                        3,24  %
                     
                  
                        Østrig
                     
                     
                        71 
                     
                     
                        53 
                     
                     
                        124 
                     
                     
                        0,71  %
                     
                  
                        Polen
                     
                     
                        2 000 
                     
                     
                        1 500 
                     
                     
                        3 500 
                     
                     
                        20,00  %
                     
                  
                        Portugal
                     
                     
                        116 
                     
                     
                        87 
                     
                     
                        204 
                     
                     
                        1,16  %
                     
                  
                        Rumænien
                     
                     
                        1 112 
                     
                     
                        834 
                     
                     
                        1 947 
                     
                     
                        11,12  %
                     
                  
                        Slovenien
                     
                     
                        134 
                     
                     
                        101 
                     
                     
                        235 
                     
                     
                        1,34  %
                     
                  
                        Slovakiet
                     
                     
                        239 
                     
                     
                        179 
                     
                     
                        418 
                     
                     
                        2,39  %
                     
                  
                        Finland
                     
                     
                        242 
                     
                     
                        182 
                     
                     
                        424 
                     
                     
                        2,42  %
                     
                  
                        Sverige
                     
                     
                        81 
                     
                     
                        61 
                     
                     
                        142 
                     
                     
                        0,81  %
                     
                  
                        EU-27
                     
                     
                        10 000 
                     
                     
                        7 500 
                     
                     
                        17 500 
                     
                     
                        100,00  %
                     
                  Tildelinger i mio. EUR, i 2018-priser og før fradrag af udgifter til teknisk bistand og administration (de samlede beløb stemmer ikke nødvendigvis overens på grund af afrunding)
         
      
      
         
            BILAG II
            MODEL FOR TERRITORIALE PLANER FOR RETFÆRDIG OMSTILLING
            
               1.   
               Oversigt over omstillingsprocessen og identificering af de mest negativt påvirkede områder i medlemsstaten
               
                           Fritekstfelt [12000]
                        
                     Ref.: artikel 11, stk. 2, litra a)
               
                           
                                    
                                       1.1.
                                    
                                    
                                       Oversigt over den forventede omstillingsproces hen imod Unionens 2030-mål for energi og klima og en klimaneutral økonomi i Unionen senest i 2050 i overensstemmelse med målsætningerne i de integrerede nationale energi- og klimaplaner og andre eksisterende planer for omstilling med en tidsplan for ophør eller nedskalering af aktiviteter såsom kul- og brunkulsminedrift eller kulfyret elproduktion
                                    
                                 
                     Ref.: artikel 11, stk. 2, litra b)
               
                           
                                    
                                       1.2.
                                    
                                    
                                       Identificering af de områder, der forventes at blive påvirket mest negativt, og begrundelse af dette valg med et tilsvarende skøn over de økonomiske og beskæftigelsesmæssige virkninger baseret på oversigten i afsnit 1.1
                                    
                                 
                     Ref.: artikel 6
               
                           
                                    
                                       1.3.
                                    
                                    
                                       Identificering af regioner i den yderste periferi og øer med særlige udfordringer inden for de områder, der er anført i punkt 1.1, og de specifikke beløb, der er tildelt disse områder, med tilhørende begrundelse
                                    
                                 
                     
            
               2.   
               
                  Vurdering af omstillingsudfordringer for hvert af de identificerede områder
               
            
            
               2.1.   
               Vurdering af de økonomiske, sociale og territoriale virkninger af omstillingen til en klimaneutral økonomi i Unionen senest i 2050
               Ref.: artikel 11, stk. 2, litra c)
               
                           Fritekstfelt [12000]
                        
                     
                           Identificering af de økonomiske aktiviteter og erhvervssektorer, der påvirkes, idet der skelnes mellem:
                           
                                       —
                                    
                                    
                                       sektorer i tilbagegang, der forventes at indstille eller foretage en betydelig nedskalering af deres aktiviteter i forbindelse med omstillingen, herunder en tilhørende tidsplan
                                    
                                 
                                       —
                                    
                                    
                                       sektorer under omlægning, der forventes at gennemgå en omlægning af deres aktiviteter, processer og output
                                    
                                 For hver af de to typer af sektorer:
                           
                                       —
                                    
                                    
                                       forventede tab af arbejdspladser og omskolingsbehov under hensyntagen til prognoser for færdighedsbehov
                                    
                                 
                                       —
                                    
                                    
                                       potentiale for økonomisk diversificering og udviklingsmuligheder
                                    
                                 
                     
            
               2.2.   
               Udviklingsbehov og -målsætninger for 2030 med henblik på at opnå en klimaneutral økonomi i Unionen senest i 2050
               Ref.: artikel 11, stk. 2, litra d)
               
                           Fritekstfelt [6000]
                        
                     
                           
                                       —
                                    
                                    
                                       udviklingsbehov til imødegåelse af omstillingsudfordringerne
                                    
                                 
                                       —
                                    
                                    
                                       målsætninger og forventede resultater ved gennemførelse af FRO-prioriteten, herunder det forventede bidrag i form af jobskabelse og —bevarelse.
                                    
                                 
                     
            
               2.3.   
               Sammenhæng med andre relevante nationale, regionale eller territoriale strategier og planer
               Ref.: artikel 11, stk. 2, litra e)
               
                           Fritekstfelt [6000]
                        
                     
                           
                                       —
                                    
                                    
                                       strategier for intelligent specialisering
                                    
                                 
                                       —
                                    
                                    
                                       territoriale strategier, jf. artikel 29 i forordning (EU) 2021/…
                                    
                                 
                                       —
                                    
                                    
                                       andre regionale eller nationale udviklingsplaner.
                                    
                                 
                     
            
               2.4.   
               Planlagte operationstyper
               
                           Fritekstfelt [12000]
                        
                     Ref.: artikel 11, stk. 2, litra g)
               
                           
                                       —
                                    
                                    
                                       planlagte operationstyper og deres forventede bidrag til at afbøde virkningerne af omstillingen
                                    
                                 
                     Ref.: artikel 11, stk. 2, litra h)
               
                           Udfyldes kun, hvis der ydes støtte til andre produktive investeringer i andre virksomheder end SMV'er:
                           
                                       —
                                    
                                    
                                       en vejledende liste over operationer og virksomheder, der skal støttes, og for hver af dem en begrundelse for nødvendigheden af en sådan støtte ved hjælp af en mangelanalyse, der godtgør, at det forventede tab af arbejdspladser overstiger det forventede antal arbejdspladser, der skabes, hvis denne investering ikke gennemføres
                                    
                                 
                     Ajourfør eller udfyld dette punkt ved revision af de territoriale planer for retfærdig omstilling, afhængigt af beslutningen om at yde en sådan støtte.
               Ref.: artikel 11, stk. 2), litra i)
               
                           Udfyldes kun, hvis der ydes støtte til investeringer med henblik på at opnå en reduktion af drivhusgasemissioner fra de go, der er opført i bilag I til direktiv 2003/87/EF:
                           
                                       —
                                    
                                    
                                       en liste over operationer, der skal støttes, og en begrundelse for, at de bidrager til omstillingen til en klimaneutral økonomi og fører til væsentlige reduktioner i drivhusgasemissionerne, der ligger væsentligt under de relevante benchmarks, som fastlagt til gratis kvotetildeling i henhold til direktiv 2003/87/EF, og forudsat at de er nødvendige for at beskytte et betydeligt antal job
                                    
                                 
                     Ajourfør eller udfyld dette punkt ved revision af de territoriale planer for retfærdig omstilling, afhængigt af beslutningen om at yde en sådan støtte.
               Ref.: artikel 11, stk. 2, litra j)
               
                           
                                       —
                                    
                                    
                                       synergier og komplementaritet mellem de planlagte operationer og andre relevante EU-programmer under målet om investeringer i vækst og beskæftigelse (støtte til omstillingsprocessen), andre finansieringsinstrumenter (EU's Moderniseringsfond vedrørende Emissionshandel) for at imødekomme identificerede udviklingsbehov
                                    
                                 
                     Ref.: artikel 11, stk. 2, litra k), og artikel 11, stk. 5
               
                           
                                       —
                                    
                                    
                                       synergier og komplementaritet med planlagt støtte fra de andre søjler i mekanismen for retfærdig omstilling
                                    
                                 
                                       —
                                    
                                    
                                       sektorer og tematiske områder, der påtænkes støttet i henhold til de andre søjler
                                    
                                 
                     
            
               3.   
               Forvaltningsmekanismer
               Ref.: artikel 11, stk. 2, litra f)
               
                           Fritekstfelt [5000]
                        
                     
            
               3.1.   
               Partnerskab
               
                           
                                       —
                                    
                                    
                                       ordninger for inddragelse af partnere i udarbejdelsen, gennemførelsen, overvågningen og evalueringen af den territoriale plan for retfærdig omstilling
                                    
                                 
                                       —
                                    
                                    
                                       resultat af offentlige høringer
                                    
                                 
                     
            
               3.2.   
               Overvågning og evaluering
               
                           
                                       —
                                    
                                    
                                       planlagte overvågnings- og evalueringsforanstaltninger, herunder indikatorer til måling af planens evne til at opfylde dens målsætninger
                                    
                                 
                     
            
               3.3.   
               Koordinations- og overvågningsorgan/-organer
               
                           Organ eller organer med ansvar for at koordinere og overvåge gennemførelsen af planen og deres rolle
                        
                     
            
               4.   
               Programspecifikke output- eller resultatindikatorer
               Ref.: artikel 12, stk. 1
               
                           Udfyldes kun, hvis der er planer om programspecifikke indikatorer:
                           
                                       —
                                    
                                    
                                       begrundelse for nødvendigheden af programspecifikke output- eller resultatindikatorer på grundlag af de planlagte operationstyper
                                    
                                 
                     
                  Tabel 1
               
               
                  Outputindikatorer
               
               
                           Specifik målsætning
                        
                        
                           ID [5]
                        
                        
                           Indikator [255]
                        
                        
                           Måleenhed
                        
                        
                           Delmål (2024)
                        
                        
                           Mål (2029)
                        
                     
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                  Tabel 2
               
               
                  Resultatindikatorer
               
               
                           Specifik målsætning
                        
                        
                           ID [5]
                        
                        
                           Indikator [255]
                        
                        
                           Måleenhed
                        
                        
                           Referencescenarie eller -værdi
                        
                        
                           Referenceår
                        
                        
                           Mål (2029)
                        
                        
                           Datakilde [200]
                        
                        
                           Bemærkninger [200]
                        
                     
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
         
      
      
         
            BILAG III
            FÆLLES OUTPUTINDIKATORER (RCO) OG FÆLLES RESULTATINDIKATORER (RCR) FOR FONDEN FOR RETFÆRDIG OMSTILLING (1)
            
            
                        Fælles outputindikator for REGIO (RCO) og fælles resultatindikatorer for REGIO (RCR)
                     
                  
                        Output
                     
                     
                        Resultater
                     
                  
                        RCO 01 — Virksomheder, der har modtaget støtte (herunder mikrovirksomheder og små, mellemstore og store virksomheder)  (*1)
                        
                        RCO 02 — Virksomheder, der har modtaget støtte i form af tilskud
                        RCO 03 — Virksomheder, der har modtaget støtte i form af finansielle instrumenter
                        RCO 04 — Virksomheder, der har modtaget ikkefinansiel støtte
                        RCO 05 — Nye virksomheder, der har modtaget støtte
                        RCO 07 — Forskningsorganisationer, der deltager i fælles forskningsprojekter
                        RCO 10 — Virksomheder, der samarbejder med forskningsorganisationer
                        RCO 121 — Virksomheder, der ydes støtte til med henblik på at opnå en reduktion af drivhusgasemissioner fra de aktiviteter, der er opført i bilag I til direktiv 2003/87/EF
                     
                     
                        RCR 01 — Skabte job i enheder, der har modtaget støtte
                        RCR 102 — Skabte forskningsjob i enheder, der har modtaget støtte
                        RCR 02 — Private investeringer, som svarer til offentlig støtte (herunder tilskud og finansielle instrumenter) (*1)
                        
                        RCR 03 — Små og mellemstore virksomheder (SMV'er), der indfører produkt- eller procesinnovation
                        RCR 04 — SMV'er, der indfører markedsførings- eller organisationsinnovation
                        RCR 05 — SMV'er, der innoverer internt
                        RCR 06 — Patentansøgninger, der er indgivet
                        RCR 29a — Anslåede drivhusgasemissioner fra de aktiviteter, der er opført i bilag I til direktiv 2003/87/EF, hos virksomheder, der ydes støtte til
                     
                  
                        RCR 13 — Virksomheder, der opnår høj digital intensitet
                     
                     
                        RCR 11 — Brugere af nye og opgraderede offentlige digitale tjenester, produkter og processer
                        RCR 12 — Brugere af nye og opgraderede digitale tjenester, produkter
                     
                  
                        RCO 15 — Etableret inkubationskapacitet
                     
                     
                        RCR 17 — Nye virksomheder, der har overlevet på markedet
                        RCR 18 — SMV'er, der anvender inkubationstjenester, efter at inkubatoren er etableret
                     
                  
                        RCO 101 — SMV'er, der investerer i færdigheder med henblik på intelligent specialisering, industriel omstilling og iværksætteri
                     
                     
                        RCR 97 — Lærepladser, der har modtaget støtte i SMV'er
                        RCR 98 — SMV-personale, der har afsluttet en uddannelse i færdigheder med henblik på intelligent specialisering, industriel omstilling og iværksætteri (efter type af færdighed: teknisk, ledelsesmæssig, iværksætteri, grøn, anden) (*1)
                        
                     
                  
                        RCO 18 — Boliger med forbedret energimæssig ydeevne
                        RCO 19 — Offentlige bygninger med forbedret energimæssig ydeevne
                        RCO 20 — Nyetablerede eller forbedrede fjernvarme- og fjernkøleledninger
                        RCO 104 — Antal højeffektive kraftvarmeproduktionsenheder
                     
                     
                        RCR 26 — Årligt primært energiforbrug (heraf boliger, offentlige bygninger, virksomheder, andet) (*1)
                        
                        RCR 29 — Skønnede drivhusgasemissioner
                     
                  
                        RCO 22 — Yderligere produktionskapacitet til vedvarende energi (herunder elektricitet og varme) (*1)
                        
                     
                     
                        RCR 31 — Samlet produceret vedvarende energi (herunder elektricitet og varme) (*1)
                        
                        RCR 32 — Yderligere driftskapacitet, der er installeret med henblik på vedvarende energi
                     
                  
                        RCO 34 — Yderligere kapacitet til genanvendelse af affald
                        RCO 107 — Investeringer i faciliteter til særskilt affaldsindsamling
                        RCO 119 — Affald forberedt til genbrug
                     
                     
                        RCR 47 — Genanvendt affald
                        RCR 48 — Affald brugt som råvarer
                     
                  
                        RCO 36 — Grøn infrastruktur, der modtager støtte til andre formål end tilpasning til klimaforandringer
                        RCO 38 — Areal af rehabiliterede landområder, der har modtaget støtte
                        RCO 39 — Areal, der er dækket af installerede systemer for overvågning af luftforurening
                     
                     
                        RCR 50 — Befolkningsandel omfattet af foranstaltninger vedrørende luftkvalitet (*2)
                        
                        RCR 52 — Rehabiliterede landområder anvendt til grønne områder, socialt boligbyggeri eller økonomiske eller andre formål
                     
                  
                        RCO 55 — Længde af nye sporvogns- og metrolinjer
                        RCO 56 — Længde af ombyggede eller moderniserede sporvogns- og metrolinjer
                        RCO 57 — Kapacitet af miljøvenligt rullende materiel til kollektiv offentlig transport
                        RCO 58 — Særlig cykelinfrastruktur, der har modtaget støtte
                        RCO 60 — Større og mindre byer med nye eller moderniserede digitaliserede bytransportsystemer
                     
                     
                        RCR 62 — Årligt antal brugere af ny eller moderniseret offentlig transport
                        RCR 63 — Årligt antal brugere af nye eller moderniserede sporvogns- og metrolinjer
                        RCR 64 — Årligt antal brugere af særlig cykelinfrastruktur
                     
                  
                        RCO 61 — Areal af nye eller moderniserede arbejdsformidlingsfaciliteter
                     
                     
                        RCR 65 — Årligt antal brugere af nye eller moderniserede arbejdsformidlingsfaciliteter
                     
                  
                        RCO 66 — Lokalekapacitet af nye eller moderniserede børnepasningsfaciliteter
                        RCO 67 — Lokalekapacitet af nye eller moderniserede uddannelsesfaciliteter
                     
                     
                        RCR 70 — Årligt antal brugere af nye eller moderniserede børnepasningsfaciliteter
                        RCR 71 — Årligt antal brugere af nye eller moderniserede uddannelsesfaciliteter
                     
                  
                        RCO 113 — Befolkningsandel omfattet af projekter inden for rammerne af integrerede foranstaltninger til socioøkonomisk inklusion af marginaliserede befolkningsgrupper, lavindkomsthusstande og ugunstigt stillede grupper (*2)
                        
                     
                     
                         
                     
                  
                        RCO 69 — Kapacitet af nye eller moderniserede sundhedsfaciliteter
                        RCO 70 — Kapacitet af nye eller moderniserede sociale faciliteter (bortset fra boliger)
                     
                     
                        RCR 72 — Årligt antal brugere af nye eller moderniserede e-sundhedsydelser
                        RCR 73 — Årligt antal brugere af nye eller moderniserede sundhedsfaciliteter
                        RCR 74 — Årligt antal brugere af nye eller moderniserede sociale faciliteter
                     
                  
                        Fælles umiddelbare outputindikatorer (EECO) og fælles umiddelbare resultatindikatorer (EECR) for deltagere  (2)
                            (3)
                        
                     
                  
                        Output
                     
                     
                        Resultater
                     
                  
                        EECO 01 — arbejdsløse, herunder langtidsledige (*2)
                        
                        EECO 02 — langtidsledige (*2)
                        
                        EECO 03 — erhvervsinaktive (*2)
                        
                        EECO 04 — beskæftigede, herunder som selvstændige erhvervsdrivende (*2)
                        
                        EECO 05 — antal børn under 18 år (*2)
                        
                        EECO 06 — unge mellem 18 og 29 år (*2)
                        
                        EECO 07 — antal deltagere på 55 år og derover (*2)
                        
                        EECO 08 — med sekundæruddannelse på første trin eller mindre (ISCED 0-2) (*2)
                        
                        EECO 09 — med sekundæruddannelse på andet trin (ISCED 3) eller postsekundær ikketertiær uddannelse (ISCED 4) (*2)
                        
                        EECO 10 — med tertiæruddannelse (ISCED 5-8) (*2)
                        
                        EECO 11 — samlet antal deltagere  (4)
                        
                     
                     
                        EECR 01 — deltagere, der er jobsøgende umiddelbart efter deltagelsen (*2)
                        
                        EECR 02 — deltagere, der er i uddannelse umiddelbart efter deltagelsen (*2)
                        
                        EECR 03 — deltagere, der opnår formelle færdigheder umiddelbart efter deltagelsen (*2)
                        
                        EECR 04 — deltagere, der er i beskæftigelse, herunder som selvstændige erhvervsdrivende, umiddelbart efter deltagelsen (*2)
                        
                     
                  
               (1)  Af præsentationsmæssige årsager grupperes indikatorerne for at gøre det lettere at matche indikatorerne i andre fondsspecifikke forordninger.
            
               (*1)  Fordeling ikke påkrævet i forbindelse med programmering, men kun i forbindelse med indberetning.
            
               (*2)  Indberettet data er personoplysninger i overensstemmelse med artikel 4, stk. 1, i Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).
            
               (2)  Alle output- og resultatindikatorer for deltagere skal indberettes.
            
               (3)  Alle personoplysninger skal opdeles efter køn (kvinde, mand, ikkebinære personer, i overensstemmelse med national ret).
            Hvis visse resultater ikke er mulige, behøver der ikke indsamles og indberettes data for de disse resultater.
            Hvor det er relevant, kan fælles outputindikatorer baseres på målgruppen for operationen.
            Når data indsamles fra registre eller lignede ressourcer, kan medlemsstaterne anvende nationale definitioner.
            
               (4)  Denne indikator beregnes automatisk på grundlag af de fælles outputindikatorer for beskæftigelsesstatus.